ཅེས་སྤྱང་ཀིའི་སྣང་བརྙན་གསོན་པོ་ཞིག་ཡང་བསྐྱར་གཏིང་ཇེ་ཟབ་ཏུ་བཏང་ནས་མིའི་སེམས་ལ་བཞགཁོ་རང་ཕྱི་ཚུལ་གྱི་སྐྱི་གཡའ་བའི་ཀུ་ཅོ་འདོན་མཁན་ཞིག་ནས་ཤ་ཟ་ཁྲག་འཐུང་གིས་ཚིམ་རྗེས་མགོ་སུག་གི་རྩེད་འཇོ་བྱེད་པའི་གཏུམ་དྲག་དང་ང་རྒྱལ་གྱིས་ཁེངས་པའི་སྲོགས་ཆགས་ཤིག་ཡིན་པར་མངོན་སུམ་ཏུ་བརྡ་སྤྲད་ནས།ཀློག་པ་པོའི་སྤྱང་ཀི་སྙན་ངག་འབྲི་མཁན་ཞེས་མཐུན་ཆ་འཛིན་པའི་སེམས་ཁམས་དང་རིང་དུ་སོང་གཤིས།སྤྱང་ཀིའི་སྣང་བརྙན་ལྟར་སྣང་ཞིག་དང་མིའི་མཛེས་དཔྱོད་བར་ལ་ཧྲག་བར་ཕྱེས་པ་ཡིན།སྒྱུ་རྩལ་གྱི་ཐབས་འདི་ལ་བརྟེན་ནས་སྤྱང་ཀི་དངོས་སུ་ཇི་ལྟ་བུ་ཞིག་ཡིན་པ་དང་།ཁོ་དང་སྙན་ངག་པའི་བར་ལ་འབྲེལ་བ་ཅི་བྱུང་བ་སོགས་ཀྱི་དྲི་བ་རྩག་རྩིག་ཅིག་ཐོལ་གྱིས་བྱུང་ཞིང་།མཛེས་དཔྱོད་ཀྱི་ཁ་ཕྱོགས་ཡང་རང་ས་ནས་གཞན་སར་འཁོར་བ་ཡིན།